Sigurd Johannessen (offiser)

Sigurd Halvorsen Johannessen (født 28. juli 1881, død 6. mai 1964) var en norsk sjøoffiser og embedsmann.

Johannessen gikk ut av Sjøkrigsskolen i 1902. Under første verdenskrig tjenestegjorde han i Nøytralitetsvernet, og senere ble han ekspedisjonssjef i Provianteringsdepartementet. Etter krigen ble han handelsråd for Øst-Europa.

Sigurd Johannessen var konstituert («kommissarisk») statsråd i Handels- og Industridepartementet i det okkuperte Norge 1940–1942, selv om han ikke var medlem av NS. Johannessen ble frifunnet i landssvikoppgjøret etter krigen.

Referanser

Kilder 
 Bratli, Kjell Arne og Schau, Øivind (1995). Sjøoffiser og samfunnsbygger : Vernepliktige sjøoffiserers forening : 100-års jubileumsbok : 1895-1995. Vernepliktige sjøoffiserers forening. ISBN 82-91008-09-4

Eksterne lenker 
 
 

Offiserer i Sjøforsvaret
Nordmenn fra første verdenskrig
Nordmenn fra andre verdenskrig